Har du altid drømt om at gå på Caminoen, kan turen starte lige udenfor din hoveddør.

Afmærkede ruter fører dig nu hele vejen fra Helsingør til Santiago De Compostela.

​Og den tur er der nok kun flere, der vil tage fremover. Pilgrimsvandring er nemlig stigende populært:

Læs også : VIDEO Tag Caminoen til Northside

- Medlemstallet er steget ganske gevaldigt i vores forening, og vi har været oppe på 1.700 medlemmer. Vi sælger pilgrimspas, som man får stempler i, og som kan give adgang til herberger, og der er salget også gået vældigt i vejret, siger Erik Staffeldt fra Foreningen af Danske Santiagopilgrimme.

​Ruiner og smuk natur

I fire år har foreningen og de sjællandske kommuner arbejdet på at opmærke stierne, så man altså kan følge skilte fra Helsingør over Esrum til Ballerup, Høje Taastrup, Roskilde, Lejre til Korsør og Ringsted, hvor ruten deler sig, og man kan gå sydpå ned over Næstved og Vordingborg.

"Det er en genoplivning af gamle pilgrimsruter. Det er lagt efter kriterier, som siger, at det skal være i smukke omgivelser i nærheden af gamle kirker og klostre" erik staffeldt, foreningen af danske santiagopilgrimme

Man har forsøgt at lave ruterne så autentiske som muligt, siger Erik Staffeldt:

- Det er en genoplivning af gamle pilgrimsruter. Det er lagt efter kriterier, som siger, at det skal være i smukke omgivelser i nærheden af gamle kirker og klostre.

Læs også : Nu kan du trygt cykle Berlin-København langs Præstø Fjord

Du behøver ikke at være religiøs

Det er ikke et must at være religiøs for at tage pilgrimsruten, der er forbundet med et europæisk net af ruter, der alle leder mod endemålet i Nordspanien​: